CELEX: 62014TB0825
Language: mt
Date: 2016-06-09 00:00:00
Title: Kawża T-825/14: Digriet tal-Qorti Ġenerali tad-9 ta’ Ġunju 2016 – IREPA vs Il-Kummissjoni u Il-Qorti tal-Awdituri (“Rikors għal annullament — Sajd — Programm nazzjonali Taljan għall-ġbir ta’ data fis-settur tas-sajd għall-perijodu 2009-2010 — Irkupru ta’ parti mill-ħlasijiet bil-quddiem imħallsa lir-rikorrenti — Rapport preliminari tal-Qorti tal-Awdituri — Att li ma jistax jiġi kkontestat — Att preparatorju — Ittri ta’ informazzjoni minn qabel — Nota ta’ debitu — Ir-raba’ paragrafu tal-Artikolu 263 TFUE — Nuqqas ta’ interess dirett — Inammissibbiltà”)

25.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 270/44
            
         Digriet tal-Qorti Ġenerali tad-9 ta’ Ġunju 2016 – IREPA vs Il-Kummissjoni u Il-Qorti tal-Awdituri
   (Kawża T-825/14) (1)
   
   ((“Rikors għal annullament - Sajd - Programm nazzjonali Taljan għall-ġbir ta’ data fis-settur tas-sajd għall-perijodu 2009-2010 - Irkupru ta’ parti mill-ħlasijiet bil-quddiem imħallsa lir-rikorrenti - Rapport preliminari tal-Qorti tal-Awdituri - Att li ma jistax jiġi kkontestat - Att preparatorju - Ittri ta’ informazzjoni minn qabel - Nota ta’ debitu - Ir-raba’ paragrafu tal-Artikolu 263 TFUE - Nuqqas ta’ interess dirett - Inammissibbiltà”))
   (2016/C 270/50)
   Lingwa tal-kawża: it-Taljan
   
      Partijiet
   
   
      Rikorrenti: Istituto di ricerche economiche per la pesca e l’acquacoltura – IREPA Onlus (Salerno, l-Italja) (rappreżentant: F. Tedeschini, avukat)
   
      Konvenuti: Il-Kummissjoni Ewropea (rappreżentanti: F. Moro, D. Nardi u K. Walkerová, aġenti), u Il-Qorti tal-Awdituri tal-Unjoni Ewropea (rappreżentanti: N. Scafarto u L. Massocchi, aġenti)
   
      Suġġett
   
   Talba bbażata fuq l-Artikolu 263 TFUE u intiża għall-annullament tad-deċiżjoni li fiha n-nota ta’ debitu, tat-30 ta’ Settembru 2014, maħruġa mill-Kummissjoni għall-finijiet tal-irkupru tal-ammont ta’ EUR 458 347,35, tar-rapport tal-Qorti tal-Awdituri, tas-27 ta’ Frar 2013, tal-ittri tal-Kummissjoni, tat-12 ta’ Lulju 2013 u tas-6 ta’ Awissu 2014, u ta’ kull att preċedenti ieħor, konness jew fi kwalunkwe każ sussegwenti, anki mhux magħruf, li jaffettwa s-sitwazzjoni legali patrimonjali tar-rikorrenti.
   
      Dispożittiv
   
   
               1)
            
            
               Ir-rikors huwa miċħud bħala inammissibbli.
            
         
               2)
            
            
               Istituto di ricerche economiche per la pesca e l’acquacoltura – IREPA Onlus għandha tbati l-ispejjeż tagħha stess kif ukoll dawk esposti mill-Kummissjoni Ewropea u mill-Qorti tal-Awdituri tal-Unjoni Ewropea.
            
         
      (1)  ĠU C 65, 23.2.2015.